ბოტანის ბრინჯის კანფეტი

ბოტანის ბრინჯის კანფეტი — იაპონური ტკბილეულის კატეგორიის, ბონტან ამეს (ボンタンアメ) სპეციფიკური ბრენდი. ბონტან ამე არის რბილი, ღეჭვადი, ციტრუსის არომატიანი კანფეტი, რომლის გარე ფენა გაკეთებულია ბრინჯის ქაღალდით ან ობლაატით. ბრინჯის ქაღალდი, სიმშრალისას, გამჭვირვალე და პლასტმასის მსგავსია, მაგრამ საჭმელად ვარგისია და პირში იხსნება. ეს ტკბილეულობა დამზადდა Seika Foods-ის მიერ, 1924 წელს. ამ პერიოდის დროს იაპონურ საზოგადოებაში დასავლური ტკბილეულის პოპლარობა უფრო და უფრო იმატებს, და ბოტანის კანფეტის გარეგნობაც განზრახ ჰგავდა დასავლური სტილის კარამელის კანფეტებს. იაპონიაში ეს კანფეტები ასევე იყიდება, როგორც დაგაში, სკლის მოსწავლეებისთვის, იაფ ფასად და ხშირად პატარა ზომის, ღია შეფუთვით, სტიკერებთან ან პრიზებთან ერთად.

ბონტანი (ボンタン) არის ბუნტანის (ブンタン), (იაპონური სიტყვა თურინჯის აღსანიშნავად, რომელიც ხშირად გამოიყენება, როგორც არომატიზატორი) ერთ-ერთი ვარიაცია.

 ბოტანის ბრინჯის კანფეტი 
ბოტანის ბრინჯის კანფეტის სპეციფიკური ბრენდი ძალიან მნიშვნელოვან საექსპერტო პროდუქტს წარმოადგენს, რომლის შეფუთვა ამერიკის ბაზრისათვის უკვე ათწლეულებია რაც უცვლელია. ეს ბრენდი ამჟამად ჩრდილოეთ ამერიკაში იაპონიიდან JFC International-ის მეშვეობით შედის. 

JFC-ის ბოტანის ბრინჯის კანფეტი პატარა მუყაოს ყუთშია მოთავსებული, რომელიც შეიცავს 21 გრამ შიგთავსს. თითოეულ ყუთში დევს ექვსი ინდივიდუალური კუბი და სტიკერი. კანფეტის სახელი უფრო დიდი კატეგორიის, „ბონტან ამეს“ ტკბილეულის სახელწოდების სიტყვათა თამაშია: „ბოტანი“ იორდასალამს ნიშნავს, თუმცა ბრენდს ასევე აქვს ტრადიციული ბონტანის (თურინჯის) ციტრუსის არომატიც. ეტიკეტზე იორდასალამის ყვავილია გამოსახული ინუ ჰარიკოს, ტრადიციული იაპონური პაპიე-მაშესაგან გაკეთებული ძაღლის გვერდით.

 ინგრედიენტები 
გლუკოზის სიროფი (სიმინდის სახამებელი, წყალი), შაქარი, ტკბილი ბრინჯი, წყალი, ლიმონის არომატიზატორი, ფორთოხლის არომატიზატორი და წითელი საკვები საღებავი.

ალტერნატიული ინგრედიენტების ჩამონათვალი: მიცუამე (ფეტვის სახამებელი, წყალი), შაქარი, ტკბილი ბრინჯი, წყალი, ლიმონის არომატიზატორი, ფორთოხლის არომატიზატორი და წითელი საკვები საღებავი.

აშშ-ს იმპორტირებული ვერსია: სიმინდის სიროფი, შაქარი, წყალი, წებოვანი ბრინჯის ფქვილი, ვაფლის ქაღალდი (კარტოფილის სახამებელი, ტკბილი კარტოფილის სახამებელი, რაფსის ზეთი, სოიოს ლეციტინი), ნატურალური არომატიზატორი და წითელი საკვები საღებავი.

 კვებითი ინფორმაცია 
პორციის ზომა: 6 ცალი (3⁄4უნცი (21 გრამი))
პორციები კონტეინერში: 1
კალორიები: 60
ცხიმიდან მიღებული კალორიები: 0
ცხიმი სულ: 0.0გრამი
ნატრიუმი: 0 მილიგრამი
ნახშირწყლები სულ: 14 გრამი
შაქარი: 2 გრამი
ცილები: 0 გრამი
 სხვა ბრენდები 
Seika foods-მა შექმნა ორიგინალური ბონტან ამე 1924 წელს. ისინი ასევე ყიდიან სხვა ვარიაციებს, როგორიცაა ანანასის ამე. იმავე ტკბილეულობის  სხვა ბრენდია ტომოე ამე, მსგავსი გემოთი, შეფუთვითა და სტიკერებით. ბონტან ამეს სხვა ბრენდებია საცუმაიმო და ჰიოროკუმოჩი (ექვსი ჯარისკაცის მოჩი).

 სქოლიო 

კატეგორია:იაპონური სამზარეულო
კატეგორია:ბრინჯის კერძები